عبد الحمید ارشد ڈیروی

عبدالحمید ارشد ڈیروی پاکستانی عالم دین،مدرس،مفسر اور مصنف تھے۔ آپ دارلعلوم دیوبند کے فاضل اور حسین احمد مدنی کے شاگرد تھے۔

پیدائش 
آپ 1903ء کو چودھواں ضلع ڈیرہ اسماعیل خان میں محمد افضل خان بابر کےہاں پیدا ہوئے۔

وطن 
آپ کا تعلق ضلع ڈیرہ اسماعیل خان صوبہ خیبر پختونخواہ پاکستان سے تھا۔

تعلیم 
10سال کی عمر میں قرآن حفظ کیا،ابتدائی کتا بیں اپنے والد سے پڑھیں پھر علاقہ کے دیگر علماء سے پڑھتے رہے، پھر مدرسہ نعمانیہ لاہور میں غلام مرشد سے حدیث پڑھی،بعد میں دارالعلوم دیوبند پہنچے اور وہاں 1358ھ میں حسین احمدمدنی اور دیگر اساتذہ سے تعلیم حاصل کی۔1926ء میں پنجاب یونیورسٹی سے مولوی فاضل، 1927ء میں منشی فاضل، اور 1928ء میں ادیب فاضل اور 1935ء میں پشتو فاضل کے امتحانات پاس کیے۔ الہ آباد یونیورسٹی سے فاضل عربی و اسلامیات کا امتحان پاس کیا۔

تدریس 
1927ء سے 1965ء تک مختلف سرکاری سکولوں میں پڑھاتے رہے۔کچھ عرصہ جامع محمدی جھنگ اور اوریئنٹل کالج منصورہ میں تدریس کرتے رہے۔

تصانیف 

 حدیقہ ارم (مطبوعہ 1929ء)
 ریاض البلاغہ (مطبوعہ1930ء)
 نصرۃ القرآن
 برکات اسلام
 جذبات دل ( مجموعہ کلام اردو، عربی، فارسی)
 والادب الطیب مطبوعہ فیروز سنز لاہور
 والادب الفائق
 تفسير سورة الحمد عربی
 نصرۃالاسلام
 ماٰثر الخلفاء
 دعوت الرشاد
 کلمتہ الحق
 انوارِ ارشد

وفات 
آپ کی وفات 1979ء میں ہوئی۔

حوالہ جات 

علمائے اہلسنت
1903ء کی پیدائشیں
ضلع ڈیرہ اسماعیل خان کی شخصیات
پاکستان کے سنی علما
دیوبندی شخصیات
دار العلوم دیوبند کے فضلا
پاکستانی سنی
پاکستانی اسلامی مذہبی رہنما
مفسرین
پاکستانی مذہبی مصنفین
خیبر پختونخواہ کی شخصیات